Plekipainutuspink
Plekipainutuspink on igasuguse pleki ja lehtmetalli painutamiseks mõeldud seade. Enim kasutavad plekipainutuspinki plekksepad ning teised vastava ala spetsialistid. Seade annab plekksepale võimaluse tekitada plekile soovitud kohta ning soovitud nurga alla painutus. Seadme tööpõhimõte seisneb selles, et seadme vahele lükatakse eelnevalt mõõtu lõigatud plekktahvel. Seejärel pigistab seade tahvli kinni ning tekitatakse plekile soovitud nurga alla painutus.